text: [{"text_idx": "#000002", "text": "Moarehwi\u0303 a yi Moa-Eg\u014bo la o kpo ayakplo kyekye.Aba Eg\u014bo a bmi otum nga a bmi lo se.A kpo\u0301 otum le, a kpo lo adzadzi a sku eso\u0303 kpa\u014b la aya\u014b akyakye\u014b.Embyi mo a yi Moa-Eg\u014bola o kpo ayakplo wayawaya mbo. Embyi mo a yi Moa-Eg\u014bo la o ri fi a-he, ofi a-mi mbo. Embyi mo a yi Moa-Eg\u014bo la o kpo ayakplo ba eshre mbo.Mo a bmi la adga aha mbo ku-ku.Mo a klo\u0301 adga aha mbo kpa\u014b."}, {"text_idx": "#000004", "text": "Obaoha, adga aha angyi\u014b a wo o tla o kpo og\u2019ba okyokye\u014b. O dzu, owo ba are la a kpo\u0301 olu a sa a kpo\u0301 ololo le, a\u014ba a kpo\u0301 adga aha angyi\u014b. Owo ba are la a kpo\u0301 Eyesu a sa a kpo\u0301 otum Eshita\u014b le, a\u014ba a kpo\u0301 adga aha angyi\u014b. Are la a wo\u0301 a-yimom a khwo nga a sa a zi e-vbu mgbyi\u014b le, a\u014ba a kpo\u0301 adga aha angyi\u014b. Owo bo\u014b o wo ba Ekristi nga o sa o wo\u0301 a-zhli le, a\u014bo o kpo\u0301 adga aha angyi\u014b. Adga aha angyi\u014b a tpi obi\u014bEg\u014bo ayi ohuhuhi kpa\u014b.Moare la a ri algo Moa-Eg\u014bo nga a sa a ri algo ba a\u0301byibyli le, mo a kpo\u0301 adga aha angyi\u014b. A\u014bo aba Eg\u014bo ba amo a mvygi \u014bo la algori ba Eg\u014bo nga \u014bo o sa o shri algori moanwye Eg\u014bo o ygi ebuatsa .A\u014bo o kpo\u0301 adga aha angyi\u014b ekahe.Ekplo ayiek\u014bre! Moa-Eg\u014bo a la a ri emvye mbo okyku ba amo a la a kpo\u0301 emvye ba adga aha angyi\u014b.Mo a la a kpo\u0301 adga aha e-mvye. Ekplo eshriongro! Aba Eg\u014bo a sa a la\u0304 aba Eg\u014bo u-ku\u0303."}, {"text_idx": "#000006", "text": "Ojonadaba a nyu\u014b Amno alumile, \u201cA\u014bo o wo anwyealanom ba are\u014b angyi\u014b, egyigyiloambo e-nuenum pye\u014b me e ka \u014bo o dzu la eso\u0303etpiayi. Eshi e kpo?\u201d Ame e klo\u0301 e kpo eshra Atama, ana\u0301\u014b-alashle ba Absalom anime-alanom ba ashe hwo\u0303,\u201d a\u014ba atnoma. Ojonadaba a nyu\u014b \u014ba alumile, \u201cO kpo eda a\u0301kpro o lu ma\u0304 a\u014bo o wo oshye mbo nga o yi o nu\u0301m a-gbudu. O-mba ba ado\u014b a ba a ka \u014bo le, o lu ta-la a\u014ba ma\u0304, \u2018Ababgasha o ve\u0303 anime-alashle Atama da\u014b a ba a shri algo a da me e ri. Ame e klo\u0301 da\u014b a kpo algo lo a-he o-kro ba ame e ka\u0301 \u014ba, nga da\u014b a shri lo a tno me ababgo ba\u014b.\u2019\u201d Okyku ekahe Amno a kpo eda a\u0301kpro ma\u0304 a\u014ba a no\u0301 nga a gre a ya a nu\u0301m a-gadu."}, {"text_idx": "#000028", "text": "About Us Eggonnews has thrived for over 20 years as a community based Newspaper.\nThis website has the sole objective of reaching a wider range of people with fresh news as it happens without debasing our reputation for accurate and responsible journalism"}]